**Spojená škola, Scota Viatora 8, 034 01 Ružomberok**

**organizačná zložka Školský internát, Námestie A. Hlinku 76**

**Pre rodičov a žiakov prijatých do Školského internátu, Námestie A. Hlinku 76,**

**034 01 Ružomberok sú záväzné v školskom roku 2020/2021 tieto pokyny:**

* **nástup do ŠI je v utorok 1.9.2020 od 1500 – 1900 hod.**

**Kto v stanovený deň nemôže nastúpiť do ŠI, prosíme nahlásiť to na t. č. 044/432 26 01 (vrátnica), mobil 0915 776 901,**

* po príchode do ŠI sa žiaci prihlásia u svojho pedagogického pracovníka podľa zoznamov, ktoré budú pri vstupe do ŠI,
* žiak predloží svojmu vychovávateľovi tieto doklady:
* **doklad o zaplatení za ubytovanie a stravovanie,**
* **čestné prehlásenie rodičov, potvrdenie od lekára o zdravotnej spôsobilosti,**
* **podpísané tieto organizačné pokyny,**
* **podpísanú prihlášku na stravovanie.**

**Ubytovanie**:

**príspevok** na čiastočnú úhradu nákladov spojených s ubytovaním žiaka v školskom roku 2020/2021 je vo výške 28€/mesiac, ktorý **je potrebné uhradiť vždy vopred do 10. dňa predchádzajúceho kalendárneho mesiaca** (napr. za mesiac september do 10. augusta). Platby za ubytovanie uhrádzajte bezhotovostným prevodom. Neskoré alebo žiadne úhrady za ubytovanie môžu byť dôvodom na vylúčenie žiaka z ŠI.

|  |  |
| --- | --- |
| Bankové spojenie: | Štátna pokladnica Bratislava |
| IBAN: | SK42 8180 0000 0070 0062 8908 |
| Platba: | 30,- € |
| Správa pre prijímateľa: | meno a priezvisko ubytovaného žiaka |

**Pri nástupe do ŠI treba priniesť:**

- 2 fotografie o rozmeroch 3 x 3,5cm,

- obliečky na vankúš a paplón, plachtu (výmena každé dva týždne), pyžamo, môžu si priniesť vlastnú

 deku (prikrývku) na posteľ,

- pomôcky a prostriedky osobnej hygieny, lieky pre osobnú potrebu, preukaz poistenca,

- používané bežné lieky prvej pomoci (bolesť hlavy, zubov, menštruačné bolesti, horúčka, zažívacie

 problémy, obväz, rýchloobväz),

- príbor, šálku, uzatvárateľné plastové nádoby na potraviny,

- hubku a utierku na riad, jar, prachovku, 2 balenia vrecká na odpadky 60 l do košov v izbe,

- prezuvky, visiaci zámok.

**Povinnosti žiakov v školskom internáte:**

Ubytovaním sa v školskom internáte žiak preberá zodpovednosť za zverenú izbu. Poškodený inventár uhradí v plnej výške. Pri ukončení ubytovania musí odovzdať izbu v pôvodnom stave!

Vo výchovnej skupine často dochádza k poškodeniu zariadenia, ktoré spôsobia žiaci v spoločných priestoroch. Žiadame Vás o jednorazový príspevok na nezistené škody **3,- €** pre školský rok 2020/2021.

**Žiaci majú stanovený príchod v nedeľu od 1600 hod do 2100 hod.** Ak príde žiak bezdôvodne po stanovenom čase, poruší tým školský poriadok. Žiak nesmie ostať dopoludnia v ŠI bez návštevy lekára.

**V pondelok môže prísť žiak do ŠI po písomnom súhlase rodičov.** Ráno je príchod žiakov do ŠI po 600 hod., resp. po vyučovaní do 16ºº hod.

**Odchod domov v priebehu týždňa je do 1800 hod**. po telefonickom oznámení rodičov vychovávateľovi! Žiak svojvoľne nesmie odísť domov bez oznámenia svojmu vychovávateľovi!

**Žiaci sú povinní rešpektovať školský poriadok školského internátu**, s ktorým sú oboznámení po príchode do ŠI v septembri, sú povinní dodržiavať režim dňa (vychádzky, priepustky, voľno do určených hodín), pokyny pedagogických pracovníkov ŠI.

**Pokyny pre rodičov:**

Pred odchodom do školského internátu je potrebné, aby ste Vaše dieťa poučili o slušnom správaní sa v ŠI a o povinnosti šetriť zariadenie ŠI. Žiak (zákonný zástupca žiaka) je povinný nahradiť všetky škody, ktoré v školskom internáte spôsobí úmyselne alebo z nedbanlivosti.

Počas pobytu v ŠI musí ubytovaný žiak dodržiavať podmienky stanovené školským poriadkom ŠI. Za porušenie školského poriadku školského internátu alebo nezaplatenie poplatku za ubytovanie v stanovenom termíne môže byť ubytovaný žiak podmienečne vylúčený alebo vylúčený z ŠI.

V ŠI je zakázané fajčiť, uschovávať a požívať alkoholické nápoje a omamné látky, hrať hazardné hry, prechovávať strelné zbrane, náboje, výbušniny, chemikálie a iné veci, ktoré by mohli ohroziť bezpečnosť a zdravie žiakov a chovať akékoľvek zviera.

**Prosíme rodičov o dobrú komunikáciu s pedagogickými pracovníkmi,** aby sa informovali o svojich žiakoch – telefonicky, osobne pri rodičovských združeniach na škole. O zmenách v osobných údajoch (adresa, telefón) prosíme informovať školský internát, vychovávateľov.

**Stravovanie žiakov:**

**Podľa platnej vnútornej smernice ŠI každý ubytovaný žiak je povinný sa stravovať v jedálni školského internátu.**

**Denný poplatok za stravu v školskej jedálni:**

 **1 deň celodennej stravy stojí 4,63 €**

raňajky 1,33 €

obed 1,71 € ( potraviny 1,41 €+ 0, 30 € réžia)

večera 1,59 € (potraviny 1,29 € + 0,30€ réžia)

**Žiadame Vás aby ste za stravu zaplatili do 10.augusta**

|  |  |
| --- | --- |
| Bankové spojenie: | Štátna pokladnica Bratislava |
| IBAN: | SK05 8180 0000 0070 0062 8895 |
| Platba: | 4,63 € x počet pracovných dní v mesiaci  |
| Variabilný symbol: | Bude pridelený žiakovi po zaevidovaní a zakúpení čipu |
| Správa pre prijímateľa: | meno a priezvisko ubytovaného žiaka |

Preplatky za stravu sa vracajú len  pri odchode maturantov, ostatní žiaci zo závažných dôvodov!

Informácie o stravovaní dostane každý žiak individuálne.

**Vaším podpisom potvrdené pokyny sa stanú súčasťou osobného spisu žiaka!**

**Pre Vašu potrebu si vyhotovte kópiu podpísaných pokynov a uschovajte !**

V Ružomberku dňa: ...................................

 Podpisy rodičov.....................................................................

 Podpis žiaka/žiačky...............................................................

Naša adresa:

**Spojená škola, Scota Viatora 8, 034 01 Ružomberok**

**Školský internát, Námestie A. Hlinku 76, 034 01 Ružomberok**

044/432 26 01 vrátnica, mobil: 0915 776 901

e-mail: zuzana.kenderova@ssrk.sk

webová stránka: [www.ssrk.sk](http://www.ssrk.sk)

**Školská jedáleň, Nám. A. Hlinku 62, 034 01 Ružomberok**

 044/432 96 90, mobil: 0905 461 736

e-mail: **olga.gyorfyova@ssrk.sk**

webová stránka: [www.ssrk.sk](http://www.ssrk.sk)

 Mgr. Július Bruncko

 riaditeľ školy